CELEX: C2006/074/16
Language: fi
Date: 2006-03-25 00:00:00
Title: Asia C-46/06: Euroopan yhteisöjen komission  30.1.2006  Tšekin tasavaltaa vastaan nostama kanne

25.3.2006   
            
            
               FI
            
            
               Euroopan unionin virallinen lehti
            
            
               C 74/9
            
         Euroopan yhteisöjen komission 30.1.2006 Tšekin tasavaltaa vastaan nostama kanne
   (Asia C-46/06)
   (2006/C 74/16)
   Oikeudenkäyntikieli: tšekki
   Euroopan yhteisöjen komissio on nostanut 30.1.2006 Euroopan yhteisöjen tuomioistuimessa kanteen Tšekin tasavaltaa vastaan. Kantajan asiamiehinä ovat L. Jelínek ja W. Wils, ja prosessiosoite on Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Tšekin tasavalta ei ole noudattanut tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22 päivänä toukokuuta 2001 annetun Euroopan parlamentin ja neuvoston direktiivin 2001/29/EY (1) 3 artiklan 3 kohdan, 6 artiklan 1 kohdan — ilmaisun ”tehokkaiden teknisten toimenpiteiden — – vastaan, jos asianomainen teon suorittaja on tiennyt tai jos hänellä on ollut perusteltu aihe tietää toimintansa tarkoittavan kiertämistä” yhteydessä — 6 artiklan 3 kohdan, 6 artiklan 4 kohdan ensimmäisen, neljännen ja viidennen alakohdan, 7 artiklan 1 kohdan toisen alakohdan, 7 artiklan 2 kohdan, 8 artiklan 2 kohdan — ilmaisun ”sekä 6 artiklan 2 kohdassa tarkoitettujen laitteiden, tuotteiden tai osien” yhteydessä — 8 artiklan 3 kohdan, 10 artiklan 1 kohdan ja 11 artiklan 2 kohdan mukaisia velvoitteitaan, koska se ei ole antanut kaikkia kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut näistä toimenpiteistä komissiolle.
            
         
               2)
            
            
               velvoittaa Tšekin tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika direktiivin saattamiseksi osaksi kansallista oikeusjärjestystä päättyi 1.5.2004.
   
      (1)  EYVL L 167, s. 10